I ca. 1965 ble det startet en plastrørfabrikk i nærheten av Jøssundbrua. Den ble startet av Snorre Krokmyrdal, senere ble den overtatt av Vallersund samvirkelag. Fabrikken ble nedlagt i 1977. På Nordneset i Vallersund kom det på slutten av 60-tallet i gang et krabbemottak. Det ble i mange år drevet av Dagrun Hoddø. Hennes sønn, Eskil Mørk, har sammen med Ove A. Mandal overtatt driften av fabrikken. Fosen Skalldyr AS er blitt en stor arbeidsplass i bygda i krabbesesongen.